Document ID: 32005R1522

KOMISIJOS REGLAMENTAS (EB) Nr. 1522/2005
2005 m. rugsėjo 20 d.
iš dalies keičiantis Komisijos reglamentą (EB) Nr. 1384/2005 dėl Vengrijos intervencinės agentūros saugomų miežių, kuriems eksportuoti skelbiamas nuolatinis konkursas, kiekio
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
kadangi:
(1)
Komisijos reglamentu (EB) Nr. 1384/2005 (2) atidarytas nuolatinis Vengrijos intervencinės agentūros saugomų 94 608 tonų miežių eksporto konkursas.
(2)
Pagal Komisijos reglamentą (EB) Nr. 923/2005 (3) Vengrijos intervencinė agentūra įsipareigojo pateikti Portugalijos intervencinei agentūrai 40 000 tonų miežių, nes Portugalijoje trūksta pašarų gyvuliams. Dėl minėto įsipareigojimo dalis kiekio nebegali būti eksportuojama. Todėl Vengrija pranešė Komisijai apie savo intervencinės agentūros ketinimą pakeisti kiekį, dėl kurio vykdomas eksporto konkursas. Atsižvelgiant į tokį prašymą, turimą kiekį ir situaciją rinkoje, reikėtų pakeisti maksimalų kiekį, dėl kurio vykdomas nuolatinis konkursas, atidarytas reglamentu (EB) Nr. 1384/2005.
(3)
Todėl reikėtų atitinkamai iš dalies pakeisti Reglamentą (EB) Nr. 1384/2005.
(4)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1384/2005 2 straipsnis pakeičiamas taip:
„2 straipsnis
Konkursas vykdomas dėl maksimalaus 60 323 tonų miežių, eksportuotinų į trečiąsias šalis, išskyrus Albaniją, Bulgariją, Kanadą, Kroatiją, Buvusiąją Jugoslavijos Respubliką Makedoniją, Bosniją ir Hercegoviną, Jungtines Amerikos Valstijas, Lichtenšteiną, Meksiką, Rumuniją, Serbiją ir Juodkalniją (4) bei Šveicariją, kiekio.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugsėjo 20 d.

Labels: 3
18
17